लखनऊ हवाई अड्डा पर मुख्यमंत्री तथा मंत्रिमंडल के अन्य सदस्य नारायण दत्त तिवारी को श्रद्धांजलि देंगे और उनके पार्थिव शरीर को ससम्मान विधानभवन लेकर जाएंगे। विधानसभा अध्यक्ष हृदय नारायण दीक्षित और अन्य गणमान्य व्यक्ति विधानभवन में तिवारी के पार्थिव शरीर पर श्रद्धासुमन अर्पित करेंगे। प्रवक्ता ने बताया कि इसके बाद अल्पसंख्यक कल्याण राज्य मंत्री बलदेव ओलख उनके पार्थिव शरीर को लेकर पंतनगर, उत्तराखंड जाएंगे, जहां उनका अंतिम दर्शन कर श्रद्धांजलि अर्पित की जा सकेगी।